**«Құрманғазы мұрасы».**

Домбырада қазақ музыкасының негізін қалаушылардың бірі – Құрманғазы. Халықта Құрманғазыны күй атасы деп атаған. Оның арқасында Батыс Қазақстанның домбыра өнері жаңа жанрлармен және ерекше орындау техникаларымен байытылды.

«Дән» балабақшасында 24 қаңтар айында қазақ халқының ұлы композиторы, домбырашысы, күйлер орындаушысы Құрманғазы Сағырбайұлына арналған «Құрманғазы мұрасы» атты мерекелік іс-шара өткізілді. Бұл мерекелік іс-шарада балабақшаның «Ақбота» ортаңғы тобы мен «Ручеек» ересектер тобының тәрбиеленушілері қатысты. Балаларға «Қазақфильм» киностудиясының «Ақсақ құлан» мультфильмі көрсетілді, оны қарап отырып, балалар қазақтың «Ақсақ құлан» аңызымен танысты. Білімдерін тексере отырып, мультфильмге байланысты сұрақтар қойылды. Ал балалар болса, жақсы жауап берді. Кейін балаларды Құрманғазы ойнаған музыкалық аспап – домбырамен, қандай ағаштан жасалатынын, неше жолы бар, қалай ұстау керек, қандай мағынаны білдіретінімен таныстырдық. Балалар Құрманғазы Сағырбайұлының өмірі мен шығармашылығымен танысты.

Халық Құрманғазы шығармашылығын мұқият сақтап қалды, ал қазір 60-тан астам күйлері белгілі. Ұлы данышпанға құрмет ретінде оның есімі – Қазақ мемлекеттік халық аспаптар оркестрі, Алматы мемлекеттік консерваториясы, балалар музыкалық мектептері, жас орындаушы сайыстары аталған.

Балаларды халыққа әйгілі «Сарыарқа» және «Алатау» күйлерінің атауымен екі топқа бөлдік. Балаларға бірнеше тапсырмалар берілген еді. Құрманғазы Сағырбайұлының суретін тауып алу, ойнаған музыкалық аспапты таңдау, ескерткіштерін және т.б. тапсырмаларда балалар суреттерін тауып, альбомға жабыстырды. Осы жұмыстарын әр команда қорғады. Қонаққа Жақсы №1 орта мектебінің оқушылары қатысты. Балаларға домбыраның дыбысын тыңдатқызып, ойнап берді. «Асем-ай» тобының бишілері «Адай» биін билеп берді. Балалар қызыға қарап, тыңдап отырды. Мерекенің соңында балаларға және келген қонақтарға естелік ретінде бояу-кітапшалары таратылды. Тәрбиеленушілерге мерекелік іс-шара өте ұнады. Қатысқан қонақтар мен балабақша қызметкерлерге алғыс білдіреміз.

Әйгілі күйшінің «Әншінің жолы – халықпен бірге, оның алдында» деген сөздерін еске түсіргіміз келеді. Құрманғазының бұл сөздері қазір танымал музыканттың өз халқына өсиет ретінде қабылданды.

Біз осындай аңызға айналған композитор Құрманғазы Сағырбайұлының ұрпағымыз екенімізді мақтан тұтамыз!

**«Дән» балабақшасының**

**қазақ тілі пәнінің оқытушысы Абдыгалиева А.С.**